title: Regulamentul de punere în aplicare (UE) nr. 714/2011 al Comisiei din 20 iulie 2011 de stabilire a ratelor de restituire aplicabile ouălor și gălbenușurilor de ou exportate sub formă de mărfuri care nu sunt incluse în anexa I la tratat

text:
               21.7.2011

               RO

               Jurnalul Oficial al Uniunii Europene

               L 190/70

         REGULAMENTUL DE PUNERE ÎN APLICARE (UE) NR. 714/2011 AL COMISIEI
   din 20 iulie 2011
   de stabilire a ratelor de restituire aplicabile ouălor și gălbenușurilor de ou exportate sub formă de mărfuri care nu sunt incluse în anexa I la tratat
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 164 alineatul (2),
   întrucât:

               (1)

               Articolul 162 alineatul (1) litera (b) din Regulamentul (CE) nr. 1234/2007 prevede că diferența dintre prețurile din comerțul internațional pentru produsele menționate la articolul 1 alineatul (1) litera (s) și enumerate în partea XIX din anexa I la regulamentul menționat și prețurile din cadrul Uniunii poate fi acoperită prin restituire la export, dacă aceste mărfuri sunt exportate sub formă de mărfuri care nu sunt incluse în partea V din anexa XX la regulamentul menționat.

               (2)

               Regulamentul (UE) nr. 578/2010 al Comisiei din 29 iunie 2010 de punere în aplicare a Regulamentului (CE) nr. 1216/2009 al Consiliului cu privire la sistemul de acordare a restituirilor la export pentru anumite produse agricole exportate sub formă de mărfuri care nu sunt incluse în anexa I la tratat și criteriile de stabilire a sumelor acestor restituiri (2) precizează produsele pentru care trebuie stabilită rata restituirilor, ce se va aplica pentru produsele exportate sub formă de mărfuri incluse în partea V din anexa XX la Regulamentul (CE) nr. 1234/2007.

               (3)

               În conformitate cu articolul 14 alineatul (1) din Regulamentul (UE) nr. 578/2010, rata restituirii la 100 kg pentru fiecare dintre produsele de bază respective va fi stabilită pentru o perioadă egală cu cea stabilită pentru restituirea aplicabilă acelorași produse exportate neprocesate.

               (4)

               Articolul 162 alineatul (2) din Regulamentul (CE) nr. 1234/2007 stabilește că restituirea la export pentru un produs înglobat într-o anumită marfă nu poate fi mai mare decât restituirea aplicabilă acelui produs dacă este exportat fără prelucrare ulterioară.

               (5)

               Restituirile aplicabile în prezent au fost stabilite prin Regulamentul de punere în aplicare (UE) nr. 401/2011 al Comisiei (3). Deoarece trebuie stabilite noi restituiri, regulamentul respectiv trebuie abrogat.

               (6)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Ratele de restituire aplicabile produselor de bază incluse în anexa I la Regulamentul (UE) nr. 578/2010 și în partea XIX din anexa I la Regulamentul (CE) nr. 1234/2007 și exportate sub formă de mărfuri care sunt incluse în partea V din anexa XX la Regulamentul (CE) nr. 1234/2007 vor fi stabilite după cum se indică în anexa la prezentul regulament.
   Articolul 2
   Regulamentul de punere în aplicare (UE) nr. 401/2011 se abrogă.
   Articolul 3
   Prezentul regulament intră în vigoare la 21 iulie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 iulie 2011.

            Pentru Comisie, pentru președinte

         Heinz ZOUREK

            Director general pentru întreprinderi și industrie

      (1)  JO L 299, 16.11.2007, p. 1.

      (2)  JO L 171, 6.7.2010, p. 1.

      (3)  JO L 105, 21.4.2011, p. 14.

      ANEXĂ

         Ratele de restituire aplicabile începând cu 21 iulie 2011 ouălor și gălbenușurilor de ou exportate sub formă de mărfuri care nu sunt incluse în anexa I la tratat

                  (EURO/100 kg)

                  Codul NC

                  Descriere

                  Destinația (1)

                  Rata de restituire

                  0407 00

                  Ouă de păsări, în coajă, proaspete, conservate sau gătite:

                  – De pasăre:

                  0407 00 30

                  – – Altele

                              (a)

                              La exportul de ovalbumină având codurile NC 3502 11 90 și 3502 19 90

                  02

                  0,00

                  03

                  19,00

                  04

                  0,00

                              (b)

                              La exportul altor mărfuri

                  01

                  0,00

                  0408

                  Ouă de păsări, fără coajă și gălbenușuri de ou, proaspete, uscate, fierte în apă sau în aburi, frământate, congelate sau altfel conservate:

                  – Gălbenușuri de ou:

                  0408 11

                  – – Uscate:

                  ex 0408 11 80

                  – – – Adecvate consumului uman:

                  neîndulcite

                  01

                  74,00

                  0408 19

                  – – Altele:

                  – – – Adecvate consumului uman:

                  ex 0408 19 81

                  – – – – Lichide:

                  neîndulcite

                  01

                  22,00

                  ex 0408 19 89

                  – – – – Înghețate:

                  neîndulcite

                  01

                  22,00

                  – Altele:

                  0408 91

                  – – Uscate:

                  ex 0408 91 80

                  – – – Adecvate consumului uman:

                  neîndulcite

                  01

                  38,00

                  0408 99

                  – – Altele:

                  ex 0408 99 80

                  – – – Adecvate consumului uman:

                  neîndulcite

                  01

                  9,00

         (1)  Destinațiile sunt după cum urmează:

                  01

                  Țări terțe. Pentru Elveția și Liechtenstein aceste rate nu se aplică mărfurilor enumerate în tabelele I și II din Protocolul nr. 2 la Acordul dintre Comunitatea Europeană și Confederația Elvețiană din 22 iulie 1972;

                  02

                  Kuwait, Bahrain, Oman, Qatar, Emiratele Arabe Unite, Yemen, Turcia, Hong Kong SAR și Rusia;

                  03

                  Coreea de Sud, Japonia, Malaezia, Thailanda, Taiwan și Filipine;

                  04

                  Toate destinațiile cu excepția Elveției și a celor de la pozițiile 02 și 03.


title: Regulamentul de punere în aplicare (UE) nr. 366/2013 al Comisiei din 22 aprilie 2013 de aprobare a substanței active Bacillus firmus I-1582, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
                  23.4.2013

                  RO

                  Jurnalul Oficial al Uniunii Europene

                  L 111/30

         REGULAMENTUL DE PUNERE ÎN APLICARE (UE) NR. 366/2013 AL COMISIEI
         din 22 aprilie 2013
         de aprobare a substanței active Bacillus firmus I-1582, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
         întrucât:

                     (1)

                     În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE (2) a Consiliului se aplică, în ceea ce privește procedura și condițiile de aprobare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru Bacillus firmus I-1582, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2011/123/UE a Comisiei (3).

                     (2)

                     În conformitate cu articolul 6 alineatul (2) din Directiva 91/414/CEE, Franța a primit, la 4 august 2010, o cerere din partea Bayer CropScience AG pentru includerea substanței active Bacillus firmus I-1582 în anexa I la directiva menționată. Decizia 2011/123/UE a confirmat faptul că dosarul este „complet”, în sensul că se poate considera că îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

                     (3)

                     Efectele acestei substanțe active asupra sănătății umane și animale și a mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 12 iulie 2011, statul membru raportor desemnat a prezentat un proiect de raport de evaluare.

                     (4)

                     Proiectul de raport de evaluare a fost supus unei reexaminări de către statele membre și Autoritatea Europeană pentru Siguranța Alimentară (denumită în continuare „autoritatea”). La 20 august 2012, autoritatea a prezentat Comisiei concluzia sa cu privire la reexaminarea evaluării riscului utilizării ca pesticid a substanței active Bacillus firmus I-1582 (4). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală, iar proiectul de raport de evaluare a fost finalizat la 15 martie 2013 sub forma raportului de reexaminare al Comisiei privind Bacillus firmus I-1582.

                     (5)

                     Din diversele examinări efectuate reiese că este de așteptat ca produsele de protecție a plantelor care conțin Bacillus firmus I-1582 să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este adecvat să se aprobe Bacillus firmus I-1582.

                     (6)

                     Ar trebui prevăzută o perioadă rezonabilă de timp înainte de aprobare pentru a permite statelor membre și părților interesate să se pregătească în scopul îndeplinirii noilor cerințe care decurg din aprobarea menționată.

                     (7)

                     Fără a se aduce atingere obligațiilor prevăzute în Regulamentul (CE) nr. 1107/2009 ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să le fie acordată o perioadă de șase luni de la aprobare pentru a reexamina autorizațiile pentru produsele de protecție a plantelor care conțin Bacillus firmus I-1582. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai îndelungată pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs fitosanitar și pentru fiecare utilizare preconizată, în conformitate cu principiile uniforme.

                     (8)

                     Experiența dobândită în urma includerii în anexa I la Directiva 91/414/CEE a substanțelor active evaluate în temeiul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți de interpretare a obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica dacă titularul unei autorizații poate dovedi că are acces la un dosar care îndeplinește cerințele din anexa II la directiva respectivă. Totuși, această clarificare nu impune nicio obligație nouă statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de aprobare a substanțelor active.

                     (9)

                     În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (6) ar trebui modificată în consecință.

                     (10)

                     Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,

               ADOPTĂ PREZENTUL REGULAMENT:

            Articolul 1
            Aprobarea substanței active
            Substanța activă Bacillus firmus I-1582, astfel cum este specificată în anexa I, este aprobată sub rezerva îndeplinirii condițiilor prevăzute în anexa menționată anterior.

            Articolul 2
            Reevaluarea produselor de protecție a plantelor

               (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă Bacillus firmus I-1582, până la 31 martie 2014.
               Până la această dată, statele membre verifică în special dacă sunt respectate condițiile din anexa I la prezentul regulament, cu excepția celor care au fost identificate în coloana privind dispozițiile specifice din această anexă și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și articolul 62 din Regulamentul (CE) nr. 1107/2009.

               (2)   Prin derogare de la alineatul (1), pentru fiecare produs de protecție a plantelor autorizat care conține Bacillus firmus I-1582 fie ca substanță activă unică, fie alături de alte substanțe active care au fost enumerate în anexa la Regulamentul de punere în aplicare (UE) nr. 540/2011 până la 30 septembrie 2013, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
               După ce au stabilit îndeplinirea sau nu a condițiilor respective, statele membre:

                           (a)

                           în cazul unui produs care conține Bacillus firmus I-1582 ca substanță activă unică, modifică sau retrag autorizația, atunci când este necesar, până la 31 martie 2015; sau

                           (b)

                           în cazul unui produs care conține Bacillus firmus I-1582, alături de alte substanțe active, modifică sau retrag autorizația, atunci când este necesar, până la 31 martie 2015 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au aprobat substanța sau substanțele respective, fiind luată în considerare data cea mai recentă.

            Articolul 3
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 4
            Intrarea în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 octombrie 2013.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 aprilie 2013.

                  Pentru Comisie

                  Președintele

               José Manuel BARROSO

            (1)  JO L 309, 24.11.2009, p. 1.

            (2)  JO L 230, 19.8.1991, p. 1.

            (3)  JO L 49, 24.2.2011, p. 40.

            (4)  EFSA Journal 2012; 10(9):2868. Document disponibil online la adresa: www.efsa.europa.eu

            (5)  JO L 366, 15.12.1992, p. 10.

            (6)  JO L 153, 11.6.2011, p. 1.

            ANEXA I

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                           Bacillus firmus I-1582
                        Număr de colectare: CNCMI-1582

                        Nu se aplică

                        Concentrație minimă: 7,1 × 1010 CFU/g

                        1 octombrie 2013

                        30 septembrie 2023

                        Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare cu privire la Bacillus firmus I-1582, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 15 martie 2013.
                        În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că substanța activă Bacillus firmus I-1582 este considerată un potențial sensibilizant.
                        Condițiile de utilizare includ, după caz, măsuri de reducere a riscurilor.

               (1)  Detalii suplimentare privind identitatea și specificațiile substanței active se găsesc în raportul de reexaminare.

            ANEXA II
            În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                           Număr

                           Denumire comună, numere de identificare

                           Denumire IUPAC

                           Puritate (*1)

                           Data aprobării

                           Expirarea aprobării

                           Dispoziții specifice

                           „36

                              Bacillus firmus I-1582
                           Număr de colectare: CNCMI-1582

                           Nu se aplică

                           Concentrație minimă: 7,1 × 1010 CFU/g

                           1 octombrie 2013

                           30 septembrie 2023

                           Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare cu privire la Bacillus firmus I-1582, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 15 martie 2013.
                           În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că substanța activă Bacillus firmus I-1582 este considerată un potențial sensibilizant.
                           Condițiile de utilizare includ, după caz, măsuri de reducere a riscurilor.”

               (*1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) 2015/1502 al Comisiei din 8 septembrie 2015 de stabilire a unor specificații și proceduri tehnice minime pentru nivelurile de asigurare a încrederii ale mijloacelor de identificare electronică în temeiul articolului 8 alineatul (3) din Regulamentul (UE) nr. 910/2014 al Parlamentului European și al Consiliului privind identificarea electronică și serviciile de încredere pentru tranzacțiile electronice pe piața internă (Text cu relevanță pentru SEE)

text:
               9.9.2015

               RO

               Jurnalul Oficial al Uniunii Europene

               L 235/7

         REGULAMENTUL DE PUNERE ÎN APLICARE (UE) 2015/1502 AL COMISIEI
   din 8 septembrie 2015
   de stabilire a unor specificații și proceduri tehnice minime pentru nivelurile de asigurare a încrederii ale mijloacelor de identificare electronică în temeiul articolului 8 alineatul (3) din Regulamentul (UE) nr. 910/2014 al Parlamentului European și al Consiliului privind identificarea electronică și serviciile de încredere pentru tranzacțiile electronice pe piața internă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (1), în special articolul 8 alineatul (3),
   întrucât:

               (1)

               Articolul 8 din Regulamentul (UE) nr. 910/2014 prevede că un sistem de identificare electronică notificat în temeiul articolului 9 alineatul (1) trebuie să specifice nivelurile de asigurare scăzut, substanțial și/sau ridicat pentru mijloacele de identificare electronică emise în cadrul sistemului respectiv.

               (2)

               Stabilirea unor specificații, standarde și proceduri tehnice minime este esențială pentru a se asigura o înțelegere comună a detaliilor nivelurilor de asigurare a încrederii și interoperabilitatea în procesul de clasificare a nivelurilor naționale de asigurare aferente sistemelor de identificare electronică notificate în funcție de nivelurile de asigurare menționate la articolul 8, astfel cum se prevede la articolul 12 alineatul (4) litera (b) din Regulamentul (UE) nr. 910/2014.

               (3)

               La elaborarea specificațiilor și a procedurilor prevăzute în prezentul act de punere în aplicare s-a ținut cont de standardul internațional ISO/IEC 29115, acesta fiind principalul standard internațional în materie de niveluri de asigurare ale mijloacelor de identificare electronică. Cu toate acestea, conținutul Regulamentului (UE) nr. 910/2014 diferă de standardul internațional menționat, în special în ceea ce privește cerințele în materie de dovedire și verificare a identității, precum și în ceea ce privește modul în care sunt luate în considerare diferențele dintre mecanismele referitoare la identitate din statele membre și instrumentele cu același scop existente în UE. Prin urmare, anexa, deși se bazează pe acest standard internațional, nu ar trebui să facă trimitere la niciun element concret din standardul ISO/IEC 29115.

               (4)

               Prezentul regulament a fost elaborat sub forma unei abordări bazate pe rezultate, aceasta fiind considerată cea mai adecvată, ceea ce se reflectă și în definițiile utilizate pentru a explica termenii și conceptele. Acestea țin seama de obiectivul Regulamentului (UE) nr. 910/2014 în ceea ce privește nivelurile de asigurare ale mijloacelor de identificare electronică. Prin urmare, la stabilirea specificațiilor și a procedurilor prevăzute în prezentul act de punere în aplicare ar trebui să se țină seama cât mai mult posibil de proiectul-pilot pe scară largă STORK, incluzând specificațiile elaborate în cadrul acestuia, precum și de definițiile și de conceptele din standardul ISO/IEC 29115.

               (5)

               În funcție de contextul în care trebuie să fie verificat un element de dovedire a identității, sursele sigure pot avea diverse forme, cum ar fi, printre altele, registrele, documentele și organismele. Sursele sigure pot diferi de la un stat membru la altul, chiar și în contexte similare.

               (6)

               La elaborarea cerințelor în materie de dovedire și verificare a identității ar trebui să se țină seama de diferitele sisteme și practici, garantându-se, în același timp, un grad de asigurare suficient de ridicat încât să se formeze încrederea necesară. Prin urmare, acceptarea procedurilor utilizate anterior pentru un alt scop decât emiterea de mijloace de identificare electronică ar trebui să fie condiționată de confirmarea faptului că aceste proceduri îndeplinesc cerințele prevăzute pentru nivelul de asigurare corespunzător.

               (7)

               De obicei sunt utilizați anumiți factori de autentificare, cum ar fi secretele partajate, dispozitivele fizice și caracteristicile fizice. Cu toate acestea, ar trebui să fie încurajată utilizarea unui număr mai mare de factori de autentificare, în special proveniți din categorii diferite, pentru a spori securitatea procesului de autentificare.

               (8)

               Prezentul regulament nu ar trebui să afecteze drepturile de reprezentare ale persoanelor juridice. Cu toate acestea, anexa ar trebui să prevadă cerințe privind legăturile dintre mijloacele de identificare electronică ale persoanelor fizice și juridice.

               (9)

               Ar trebui recunoscută importanța sistemelor de asigurare a securității informațiilor și a sistemelor de gestionare a serviciilor, la fel ca și importanța utilizării metodologiilor recunoscute și a aplicării principiilor incluse în seriile de standarde ISO/IEC 27000 și ISO/IEC 20000.

               (10)

               Ar trebui, de asemenea, să fie luate în considerare bunele practici în ceea ce privește nivelurile de asigurare din statele membre.

               (11)

               Certificarea de securitate informatică bazată pe standarde internaționale este un instrument important de verificare a conformității produselor cu cerințele în materie de securitate prevăzute în prezentul act de punere în aplicare.

               (12)

               Comitetul menționat la articolul 48 din Regulamentul (UE) nr. 910/2014 nu a emis un aviz în termenul stabilit de președintele acestuia,

         ADOPTĂ PREZENTUL REGULAMENT:
   Articolul 1
   (1)   Nivelurile de asigurare scăzut, substanțial și ridicat pentru mijloacele de identificare electronică emise în cadrul unui sistem de identificare electronică notificat se stabilesc prin raportare la specificațiile și procedurile prevăzute în anexă.
   (2)   Specificațiile și procedurile prevăzute în anexă se utilizează pentru a preciza nivelul de asigurare al mijloacelor de identificare electronică emise în cadrul unui sistem de identificare electronică notificat, prin determinarea fiabilității și a calității următoarelor elemente:

               (a)

               înscrierea, astfel cum se prevede în secțiunea 2.1 din anexa la prezentul regulament, în temeiul articolului 8 alineatul (3) litera (a) din Regulamentul (UE) nr. 910/2014;

               (b)

               gestionarea mijloacelor de identificare electronică, astfel cum se prevede în secțiunea 2.2 din anexa la prezentul regulament, în temeiul articolului 8 alineatul (3) literele (b) și (f) din Regulamentul (UE) nr. 910/2014;

               (c)

               autentificarea, astfel cum se prevede în secțiunea 2.3 din anexa la prezentul regulament, în temeiul articolului 8 alineatul (3) litera (c) din Regulamentul (UE) nr. 910/2014;

               (d)

               gestionarea și organizarea, astfel cum se prevede în secțiunea 2.4 din anexa la prezentul regulament, în temeiul articolului 8 alineatul (3) literele (d) și (e) din Regulamentul (UE) nr. 910/2014.

         (3)   În cazul în care un mijloc de identificare electronică emis în cadrul unui sistem de identificare electronică notificat îndeplinește o cerință aferentă unui nivel de asigurare superior, se consideră că respectivul mijloc îndeplinește cerința echivalentă aferentă nivelului de asigurare inferior.
   (4)   Cu excepția cazului în care se prevede altfel în partea relevantă a anexei, pentru a corespunde nivelului de asigurare vizat trebuie îndeplinite toate elementele enumerate în anexă pentru un anumit nivel de asigurare a mijloacelor de identificare electronică emise în cadrul unui sistem de identificare electronică notificat.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 257, 28.8.2014, p. 73.

      ANEXĂ

         Specificațiile tehnice și procedurile pentru nivelurile de asigurare scăzut, substanțial și ridicat ale mijloacelor de identificare electronică emise în cadrul unui sistem de identificare electronică notificat

      1.   Definițiile aplicabile

      În sensul prezentei anexe, se aplică următoarele definiții:

                  1.

                  „sursă sigură” înseamnă orice sursă, indiferent de formă, în privința căreia se poate avea încredere că furnizează date, informații și/sau dovezi exacte care pot fi utilizate pentru dovedirea identității;

                  2.

                  „factor de autentificare” înseamnă un factor în privința căruia s-a confirmat că are legătură cu o persoană și care se încadrează în una dintre următoarele categorii:

                              (a)

                              „factor de autentificare bazat pe posesie” înseamnă un factor de autentificare în cazul căruia subiectul trebuie să demonstreze că se află în posesia acestuia;

                              (b)

                              „factor de autentificare bazat pe cunoștințe” înseamnă un factor de autentificare în cazul căruia subiectul trebuie să demonstreze cunoașterea informației în cauză;

                              (c)

                              „factor de autentificare inerent” înseamnă un factor de autentificare care se bazează pe o caracteristică fizică a unei persoane fizice și în cazul căruia subiectul trebuie să demonstreze că prezintă respectiva caracteristică fizică;

                  3.

                  „autentificare dinamică” înseamnă un proces electronic care utilizează criptografia sau alte tehnici pentru a oferi un mijloc de a crea, la cerere, o dovadă electronică a faptului că subiectul controlează datele de identificare sau se află în posesia acestora, dovadă care se modifică la fiecare autentificare a subiectului în sistemul care verifică identitatea subiectului;

                  4.

                  „sistem de management al securității informațiilor” înseamnă un set de procese și proceduri menite să gestioneze la niveluri acceptabile riscurile legate de securitatea informațiilor.

            2.   Specificații și proceduri tehnice

      Elementele specificațiilor și ale procedurilor tehnice prevăzute în prezenta anexă se utilizează pentru a determina modul în care se aplică cerințele și criteriile prevăzute la articolul 8 din Regulamentul (UE) nr. 910/2014 în cazul mijloacelor de identificare electronică emise în cadrul unui sistem de identificare electronică.
      2.1.   Înscrierea

      2.1.1.   Cererea și înregistrarea

                  Nivelul de asigurare

                  Elementele necesare

                  Scăzut

                              1.

                              Asigurarea faptului că solicitantul este la curent cu termenii și condițiile legate de utilizarea mijloacelor de identificare electronică.

                              2.

                              Asigurarea faptului că solicitantul are cunoștință de măsurile de prevedere recomandate în materie de securitate a mijloacelor de identificare electronică.

                              3.

                              Colectarea datelor de identitate relevante necesare pentru dovedirea și verificarea identității.

                  Substanțial

                  La fel ca pentru nivelul scăzut.

                  Ridicat

                  La fel ca pentru nivelul scăzut.

            2.1.2.   Dovedirea și verificarea identității (persoană fizică)

                  Nivelul de asigurare

                  Elementele necesare

                  Scăzut

                              1.

                              Se poate presupune că persoana este în posesia unor dovezi care sunt recunoscute de către statul membru în care s-a depus cererea vizând mijlocul de identificare electronică și care reprezintă identitatea pretinsă.

                              2.

                              Se poate presupune că dovezile sunt autentice sau că ele există în conformitate cu o sursă sigură, iar dovezile par să fie valabile.

                              3.

                              Se știe dintr-o sursă sigură că identitatea pretinsă există și se poate presupune că persoana care pretinde a avea identitatea respectivă corespunde acelei identități.

                  Substanțial

                  Trebuie să fie îndeplinite cerințele aferente nivelului scăzut, plus una dintre alternativele enumerate la punctele 1-4:

                              1.

                              S-a verificat că persoana este în posesia unor dovezi care sunt recunoscute de către statul membru în care s-a depus cererea vizând mijlocul de identificare electronică și care reprezintă identitatea pretinsă;
                              și
                              dovezile au fost verificate pentru a se stabili că sunt autentice sau se știe, în conformitate cu o sursă sigură, că ele există și că se referă la o persoană reală;
                              și
                              au fost luate măsuri pentru a reduce la minimum riscul ca identitatea persoanei să nu fie cea pretinsă, luând în considerare, de exemplu, riscul utilizării unor dovezi pierdute, furate, suspendate, revocate sau expirate;
                              sau

                              2.

                              Un document de identitate este prezentat în cadrul unui proces de înregistrare în statul membru în care a fost eliberat documentul, iar acesta pare să se refere la persoana care îl prezintă;
                              și
                              au fost luate măsuri pentru a reduce la minimum riscul ca identitatea persoanei să nu fie cea pretinsă, luând în considerare, de exemplu, riscul utilizării unor documente pierdute, furate, suspendate, revocate sau expirate;
                              sau

                              3.

                              În cazul în care procedurile utilizate anterior de către o entitate publică sau privată în același stat membru în alt scop decât emiterea de mijloace de identificare electronică oferă o asigurare echivalentă cu cele prevăzute în secțiunea 2.1.2 pentru nivelul de asigurare substanțial, atunci entitatea responsabilă cu înregistrarea nu trebuie să repete aceste proceduri anterioare, cu condiția ca respectiva asigurare echivalentă să fie confirmată de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 al Parlamentului European și al Consiliului (1) sau de un organism echivalent;
                              sau

                              4.

                              În cazul în care sunt emise mijloace de identificare electronică pe baza unui mijloc de identificare electronică notificat valabil având nivelul de asigurare substanțial sau ridicat și luând în considerare riscurile unei modificări ale datelor de identificare personală în cauză, nu este necesar să se repete procedurile de dovedire și de verificare a identității. În cazul în care mijlocul de identificare electronică servind drept bază nu a fost notificat, nivelul de asigurare substanțial sau ridicat trebuie confirmat de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent.

                  Ridicat

                  Trebuie să fie îndeplinite cerințele de la punctul 1 sau 2:

                              1.

                              Trebuie să fie îndeplinite cerințele aferente nivelului substanțial, plus una dintre alternativele enumerate la literele a-c:

                                          (a)

                                          În cazul în care s-a verificat că persoana este în posesia unor dovezi de identificare fotografice sau biometrice recunoscute de către statul membru în care s-a depus cererea vizând mijlocul de identificare electronică, iar elementele respective reprezintă identitatea pretinsă, atunci dovezile sunt verificate pentru a se stabili dacă sunt valabile în conformitate cu o sursă sigură;
                                          și
                                          prin intermediul unei comparații între una sau mai multe caracteristici fizice ale solicitantului și o sursă sigură se constată că persoana în cauză are identitatea pretinsă;
                                          sau

                                          (b)

                                          În cazul în care procedurile utilizate anterior de către o entitate publică sau privată în același stat membru în alt scop decât emiterea de mijloace de identificare electronică oferă o asigurare echivalentă cu cele prevăzute în secțiunea 2.1.2 pentru nivelul de asigurare ridicat, atunci entitatea responsabilă cu înregistrarea nu trebuie să repete aceste proceduri anterioare, cu condiția ca respectiva asigurare echivalentă să fie confirmată de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent;
                                          și
                                          se iau măsuri pentru a demonstra că rezultatele procedurilor anterioare rămân valabile;
                                          sau

                                          (c)

                                          În cazul în care sunt emise mijloace de identificare electronică pe baza unui mijloc de identificare electronică notificat valabil având nivelul de asigurare ridicat și luând în considerare riscurile unei modificări ale datelor de identificare ale persoanei în cauză, nu este necesar să se repete procedurile de dovedire și de verificare a identității. În cazul în care mijlocul de identificare electronică servind drept bază nu a fost notificat, nivelul de asigurare ridicat trebuie confirmat de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent;
                                          și
                                          se iau măsuri pentru a demonstra că rezultatele acestei proceduri anterioare de emitere a unui mijloc de identificare electronică notificate rămân valabile.

                                    SAU

                              2.

                              În cazul în care solicitantul nu prezintă dovezi de identificare fotografice sau biometrice recunoscute, se aplică exact procedurile folosite la nivel național în statul membru al entității responsabile de înregistrare pentru obținerea acestor dovezi de identificare fotografice sau biometrice recunoscute.

            2.1.3.   Dovedirea și verificarea identității (persoană juridică)

                  Nivelul de asigurare

                  Elementele necesare

                  Scăzut

                              1.

                              Identitatea pretinsă a persoanei juridice este demonstrată pe baza unor dovezi care sunt recunoscute de către statul membru în care s-a depus cererea vizând mijlocul de identificare electronică.

                              2.

                              Dovezile par să fie valabile și se poate presupune că sunt autentice sau că există în conformitate cu o sursă sigură, în cazul în care includerea unei persoane juridice în sursa sigură este voluntară și este reglementată de un acord între persoana juridică și sursa sigură.

                              3.

                              Sursa sigură nu are cunoștință că persoana juridică ar avea un statut care să o împiedică să acționeze ca persoană juridică.

                  Substanțial

                  Trebuie să fie îndeplinite cerințele aferente nivelului scăzut, plus una dintre alternativele enumerate la punctele 1-3:

                              1.

                              Identitatea pretinsă a persoanei juridice este demonstrată pe baza unor dovezi care sunt recunoscute de către statul membru în care s-a depus cererea vizând mijlocul de identificare electronică, incluzând denumirea, forma de organizare și (dacă este cazul) numărul de înregistrare al persoanei juridice;
                              și
                              dovezile sunt verificate pentru a se stabili dacă sunt autentice sau dacă se știe că există în conformitate cu o sursă sigură, în cazul în care includerea persoanei juridice în sursa sigură este obligatorie pentru ca persoana juridică să își poată desfășura activitatea în sectorul său;
                              și
                              au fost luate măsuri pentru a reduce la minimum riscul ca identitatea persoanei juridice să nu fie cea pretinsă, luând în considerare, de exemplu, riscul utilizării unor documente pierdute, furate, suspendate, revocate sau expirate;
                              sau

                              2.

                              În cazul în care procedurile utilizate anterior de către o entitate publică sau privată în același stat membru în alt scop decât emiterea de mijloace de identificare electronică oferă o asigurare echivalentă cu cele prevăzute în secțiunea 2.1.3 pentru nivelul de asigurare substanțial, atunci entitatea responsabilă cu înregistrarea nu trebuie să repete aceste proceduri anterioare, cu condiția ca respectiva asigurare echivalentă să fie confirmată de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent;
                              sau

                              3.

                              În cazul în care sunt emise mijloace de identificare electronică pe baza unui mijloc de identificare electronică notificat valabil având nivelul de asigurare substanțial sau ridicat, nu este necesar să se repete procedurile de dovedire și de verificare a identității. În cazul în care mijlocul de identificare electronică servind drept bază nu a fost notificat, nivelul de asigurare substanțial sau ridicat trebuie confirmat de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent.

                  Ridicat

                  Trebuie să fie îndeplinite cerințele aferente nivelului substanțial, plus una dintre alternativele enumerate la punctele 1-3:

                              1.

                              Identitatea pretinsă a persoanei juridice este demonstrată pe baza unor dovezi care sunt recunoscute de către statul membru în care s-a depus cererea vizând mijlocul de identificare electronică, incluzând denumirea, forma de organizare și cel puțin un identificator unic care desemnează persoana juridică la nivel național;
                              și
                              dovezile au fost verificate pentru a se stabili că sunt valabile în conformitate cu o sursă sigură;
                              sau

                              2.

                              În cazul în care procedurile utilizate anterior de către o entitate publică sau privată în același stat membru în alt scop decât emiterea de mijloace de identificare electronică oferă o asigurare echivalentă cu cele prevăzute în secțiunea 2.1.3 pentru nivelul de asigurare ridicat, atunci entitatea responsabilă cu înregistrarea nu trebuie să repete aceste proceduri anterioare, cu condiția ca respectiva asigurare echivalentă să fie confirmată de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent;
                              și
                              se iau măsuri pentru a demonstra că rezultatele acestei proceduri anterioare rămân valabile;
                              sau

                              3.

                              În cazul în care sunt emise mijloace de identificare electronică pe baza unui mijloc de identificare electronică notificat valabil având nivelul de asigurare ridicat, nu este necesar să se repete procedurile de dovedire și de verificare a identității. În cazul în care mijlocul de identificare electronică servind drept bază nu a fost notificat, nivelul de asigurare ridicat trebuie confirmat de un organism de evaluare a conformității menționat la articolul 2 alineatul (13) din Regulamentul (CE) nr. 765/2008 sau de un organism echivalent
                              și
                              se iau măsuri pentru a demonstra că rezultatele acestei proceduri anterioare de emitere a unui mijloc de identificare electronică notificate rămân valabile.

            2.1.4.   Legătura dintre mijloacele de identificare electronică ale persoanelor fizice și juridice

      După caz, pentru legătura dintre mijloacele de identificare electronică ale unei persoane fizice și mijloacele de identificare electronică ale unei persoane juridice (denumită în continuare „legătura”), se aplică următoarele condiții:

                  1.

                  Trebuie să fie posibilă suspendarea și/sau retragerea unei legături. Ciclul de viață al unei legături (de exemplu, activarea, suspendarea, reînnoirea, revocarea) este administrat în conformitate cu procedurile recunoscute la nivel național.

                  2.

                  Persoana fizică al cărei mijloc de identificare electronică este legat de mijlocul de identificare electronică al unei persoane juridice poate delega exercitarea legăturii către o altă persoană fizică, pe baza unor proceduri recunoscute la nivel național. Cu toate acestea, persoana fizică care deleagă rămâne responsabilă.

                  3.

                  Legătura se efectuează după cum urmează:

                              Nivelul de asigurare

                              Elementele necesare

                              Scăzut

                                          1.

                                          Dovedirea identității persoanei fizice care acționează în numele persoanei juridice este verificată ca fiind efectuată la nivelul scăzut sau la un nivel superior acestuia.

                                          2.

                                          Legătura a fost stabilită pe baza unor proceduri recunoscute la nivel național.

                                          3.

                                          Sursa sigură nu are cunoștință că persoana fizică ar avea un statut care să o împiedică să acționeze în numele persoanei juridice.

                              Substanțial

                              Punctul 3 de la nivel scăzut, plus:

                                          1.

                                          Dovedirea identității persoanei fizice care acționează în numele persoanei juridice este verificată ca fiind efectuată la nivelul substanțial sau ridicat.

                                          2.

                                          Legătura a fost stabilită pe baza unor proceduri recunoscute la nivel național, ceea ce a avut drept rezultat înregistrarea legăturii într-o sursă sigură.

                                          3.

                                          Legătura a fost verificată pe baza informațiilor dintr-o sursă sigură.

                              Ridicat

                              Punctul 3 de la nivelul scăzut și punctul 2 de la nivelul substanțial, plus:

                                          1.

                                          Dovedirea identității persoanei fizice care acționează în numele persoanei juridice este verificată ca fiind efectuată la nivelul ridicat.

                                          2.

                                          Legătura a fost verificată pe baza unui identificator unic care desemnează persoana juridică, utilizat în contextul național; și pe baza informațiilor care desemnează în mod unic o persoană fizică dintr-o sursă autorizată.

            2.2.   Gestionarea mijloacelor de identificare electronică

      2.2.1.   Caracteristicile și concepția mijloacelor de identificare electronică

                  Nivelul de asigurare

                  Elementele necesare

                  Scăzut

                              1.

                              Mijlocul de identificare electronică utilizează cel puțin un factor de autentificare.

                              2.

                              Mijlocul de identificare electronică este conceput în așa fel încât emitentul să ia măsuri rezonabile pentru a se asigura că este utilizat numai sub controlul sau în posesia persoanei căreia îi aparține.

                  Substanțial

                              1.

                              Mijlocul de identificare electronică utilizează cel puțin doi factori de autentificare din categorii diferite.

                              2.

                              Mijlocul de identificare electronică este conceput în așa fel încât să se poată presupune că este utilizat numai sub controlul sau în posesia persoanei căreia îi aparține.

                  Ridicat

                  Nivelul substanțial, plus:

                              1.

                              Mijlocul de identificare electronică este protejat împotriva copierii și a manipulării frauduloase, precum și împotriva atacatorilor cu potențial ridicat de atac.

                              2.

                              Mijlocul de identificare electronică este conceput astfel încât să poată fi protejat în mod fiabil de către persoana căreia îi aparține împotriva utilizării de către alte persoane.

            2.2.2.   Emiterea, livrarea și activarea

                  Nivelul de asigurare

                  Elementele necesare

                  Scăzut

                  După emitere, mijlocul de identificare electronică este livrat prin intermediul unui mecanism grație căruia să se poate presupune că acesta ajunge numai la persoana căreia îi este destinat.

                  Substanțial

                  După emitere, mijlocul de identificare electronică este livrat prin intermediul unui mecanism grație căruia să se poate presupune că acesta ajunge numai în posesia persoanei căreia îi aparține.

                  Ridicat

                  În cadrul procesului de activare se verifică dacă mijlocul de identificare electronică a ajuns numai în posesia persoanei căreia îi aparține.

            2.2.3.   Suspendarea, revocarea și reactivarea

                  Nivelul de asigurare

                  Elementele necesare

                  Scăzut

                              1.

                              Este posibil ca un mijloc de identificare electronică să fie suspendat și/sau revocat în timp util și în mod eficace.

                              2.

                              Existența unor măsuri luate în scopul prevenirii suspendării, a revocării și/sau a reactivării neautorizate.

                              3.

                              Reactivarea are loc numai în cazul în care cerințele în materie de asigurare stabilite înainte de suspendare sau revocare continuă să fie îndeplinite.

                  Substanțial

                  La fel ca pentru nivelul scăzut.

                  Ridicat

                  La fel ca pentru nivelul scăzut.

            2.2.4.   Reînnoirea și înlocuirea

                  Nivelul de asigurare

                  Elementele necesare

                  Scăzut

                  Având în vedere riscurile unei modificări ale datelor de identificare personală, reînnoirea sau înlocuirea trebuie să îndeplinească aceleași cerințe de asigurare ca dovedirea și verificarea identității inițiale sau să se bazeze pe un mijloc de identificare electronică valabil cu un nivel de asigurare identic sau superior.

                  Substanțial

                  La fel ca pentru nivelul scăzut.

                  Ridicat

                  Nivelul scăzut, plus:
                  În cazul în care reînnoirea sau înlocuirea se bazează pe un mijloc de identificare electronică, datele de identitate sunt verificate prin raportare la o sursă sigură.

            2.3.   Autentificarea

      Această secțiune se concentrează pe amenințări asociate cu utilizarea mecanismului de autentificare și enumeră cerințele pentru fiecare nivel de asigurare. În această secțiune controalele trebuie să fie interpretate în așa fel încât să fie proporționale cu riscurile aferente nivelului în cauză.
      2.3.1.   Mecanismul de autentificare

      Tabelul de mai jos indică cerințele pentru fiecare nivel de asigurare cu privire la mecanismul de autentificare prin care persoana fizică sau juridică utilizează un mijloc de identificare electronică pentru a-și confirma identitatea unui beneficiar.

                  Nivelul de asigurare

                  Elementele necesare

                  Scăzut

                              1.

                              Eliberarea datelor de identificare personală este precedată de verificarea fiabilă a mijlocului de identificare electronică și a valabilității acestuia.

                              2.

                              În cazul în care datele de identificare personală sunt stocate ca parte a mecanismului de autentificare, informațiile respective sunt securizate împotriva pierderii și a compromiterii, inclusiv prin analizarea lor offline.

                              3.

                              În cadrul mecanismului de autentificare se pun în aplicare controale de securitate pentru verificarea mijloacelor de identificare electronică, astfel încât să fie foarte puțin probabil ca activități cum ar fi ghicirea, interceptarea, reproducerea sau manipularea comunicațiilor de către un atacator cu potențial de atac scăzut consolidat să poată submina mecanismele de autentificare.

                  Substanțial

                  Nivelul scăzut, plus:

                              1.

                              Eliberarea datelor de identificare personală este precedată de verificarea fiabilă a mijlocului de identificare electronică și a valabilității acestuia printr-o autentificare dinamică.

                              2.

                              În cadrul mecanismului de autentificare se pun în aplicare controale de securitate pentru verificarea mijloacelor de identificare electronică, astfel încât să fie foarte puțin probabil ca activități cum ar fi ghicirea, interceptarea, reproducerea sau manipularea comunicațiilor de către un atacator cu potențial de atac moderat să poată submina mecanismele de autentificare.

                  Ridicat

                  Nivelul substanțial, plus:
                  În cadrul mecanismului de autentificare se pun în aplicare controale de securitate pentru verificarea mijloacelor de identificare electronică, astfel încât să fie foarte puțin probabil ca activități cum ar fi ghicirea, interceptarea, reproducerea sau manipularea comunicațiilor de către un atacator cu potențial de atac ridicat să poată submina mecanismele de autentificare.

            2.4.   Gestionarea și organizarea

      Toți participanții care prestează un serviciu legat de identificarea electronică în context transfrontalier (denumiți în continuare „prestatori”) trebuie să dispună de practici și politici de management al securității informațiilor, de abordări în materie de gestionare a riscurilor și de alte controale recunoscute, astfel încât organismelor de guvernanță pentru sistemele de identificare electronică din statele membre respective să li se ofere asigurarea că există și se utilizează practici eficace. În întreaga secțiune 2.4, toate cerințele/elemente trebuie înțelese ca fiind proporționale cu riscurile aferente nivelului în cauză.
      2.4.1.   Dispoziții generale

                  Nivelul de asigurare

                  Elementele necesare

                  Scăzut

                              1.

                              Prestatorii oricărui serviciu operațional care face obiectul prezentului regulament sunt o autoritate publică sau o entitate juridică recunoscută ca atare de legislația națională a unui stat membru, având o structură organizatorică bine-definită și fiind pe deplin operațională din toate punctele de vedere relevante pentru prestarea serviciilor.

                              2.

                              Prestatorii respectă toate cerințele legale care le revin în legătură cu operarea și furnizarea serviciilor, inclusiv în ceea ce privește tipurile de informații care ar putea fi cerute, modul în care se efectuează dovedirea identității, informațiile care pot fi păstrate și perioada pentru care pot fi păstrate.

                              3.

                              Prestatorii sunt în măsură să își demonstreze capacitatea de a-și asuma riscul răspunderii pentru daune, precum și faptul că dispun de suficiente resurse financiare pentru a continua operațiunile și prestarea serviciilor.

                              4.

                              Prestatorii sunt răspunzători de îndeplinirea oricăruia dintre angajamentele externalizate către o altă entitate, precum și de conformitatea cu politica sistemului, ca și când prestatorii ar fi îndeplinit ei înșiși sarcinile respective.

                              5.

                              Sistemele de identificare electronică care nu au fost înființate prin legislația națională trebuie să aibă un plan eficace pentru cazul încetării serviciului. Un astfel de plan trebuie să prevadă încetarea ordonată a serviciului sau continuarea prestării sale de către un alt prestator, modul în care autoritățile competente și utilizatorii finali sunt informați, precum și detalii cu privire la modul în care ar trebui să fie protejate, reținute și distruse înregistrările în conformitate cu politica sistemului.

                  Substanțial

                  La fel ca pentru nivelul scăzut.

                  Ridicat

                  La fel ca pentru nivelul scăzut.

            2.4.2.   Anunțurile publicate și informațiile pentru utilizatori

                  Nivelul de asigurare

                  Elementele necesare

                  Scăzut

                              1.

                              Existența unei definiții publicate a serviciului, care să includă toți termenii, toate condițiile și toate tarifele aplicabile, inclusiv eventualele limitări ale utilizării acestuia. Definiția serviciului include o politică privind protecția vieții private.

                              2.

                              Trebuie instituite o politică și proceduri adecvate pentru a se asigura că utilizatorii serviciului sunt informați într-o manieră fiabilă și la timp cu privire la orice modificare a definiției serviciului și a oricăreia dintre clauzele, condițiile și măsurile de protecție a vieții private pentru serviciul în cauză.

                              3.

                              Trebuie instituite politici și proceduri adecvate care să asigure răspunsuri integrale și corecte la solicitările de informații.

                  Substanțial

                  La fel ca pentru nivelul scăzut.

                  Ridicat

                  La fel ca pentru nivelul scăzut.

            2.4.3.   Managementul securității informațiilor

                  Nivelul de asigurare

                  Elementele necesare

                  Scăzut

                  Există un sistem eficace de management al securității informațiilor, pentru gestionarea și controlul riscurilor la adresa securității informației.

                  Substanțial

                  Nivelul scăzut, plus:
                  Sistemul de management al securității informațiilor respectă standarde sau principii dovedite de gestionare și control al riscurilor la adresa securității informației.

                  Ridicat

                  La fel ca pentru nivelul substanțial.

            2.4.4.   Păstrarea evidențelor

                  Nivelul de asigurare

                  Elementele necesare

                  Scăzut

                              1.

                              Înregistrarea și păstrarea informațiilor relevante prin utilizarea unui sistem eficace de gestionare a evidențelor, ținând seama de legislația aplicabilă și de bunele practici în ceea ce privește protecția și păstrarea datelor.

                              2.

                              Păstrarea, în măsura în care acest lucru este permis de legislația națională sau de alte dispoziții administrative naționale, și protejarea evidențelor atât timp cât acestea sunt necesare în scopuri de audit și de investigare a cazurilor de încălcare a securității și în scopuri de păstrare a datelor, după care acestea trebuie distruse în mod securizat.

                  Substanțial

                  La fel ca pentru nivelul scăzut.

                  Ridicat

                  La fel ca pentru nivelul scăzut.

            2.4.5.   Infrastructură și personal

      Tabelul de mai jos prezintă cerințele în materie de infrastructură și personal și, după caz, în materie de subcontractanți care îndeplinesc sarcini care intră sub incidența prezentului regulament. Conformitatea cu fiecare cerință trebuie să fie proporțională cu nivelul de risc aferent nivelului de asigurare oferit.

                  Nivelul de asigurare

                  Elementele necesare

                  Scăzut

                              1.

                              Existența unor proceduri care să garanteze că personalul și subcontractanții sunt suficient de bine formați, calificați și experimentați în ceea ce privește abilitățile necesare pentru a îndeplini rolurile care le revin.

                              2.

                              Existența unui număr suficient de angajați și de subcontractanți pentru a funcționa în mod adecvat și a asigura resurse serviciului în conformitate cu politicile și procedurile sale.

                              3.

                              Infrastructura utilizată pentru prestarea serviciilor este monitorizată continuu și protejată împotriva pagubelor provocate de evenimente de mediu, a accesului neautorizat și a altor factori care pot influența securitatea serviciului.

                              4.

                              Prin infrastructura utilizată pentru prestarea serviciului se asigură că accesul la zonele unde se păstrează sau se prelucrează informații personale, criptografice sau alte informații sensibile este limitat la personalul autorizat sau la subcontractanți.

                  Substanțial

                  La fel ca pentru nivelul scăzut.

                  Ridicat

                  La fel ca pentru nivelul scăzut.

            2.4.6.   Controalele tehnice

                  Nivelul de asigurare

                  Elementele necesare

                  Scăzut

                              1.

                              Existența unor controale tehnice proporționale pentru a gestiona riscurile la adresa securității serviciilor, asigurând protejarea confidențialității, a integrității și a disponibilității informațiilor prelucrate.

                              2.

                              Canalele de comunicare electronice utilizate pentru a face schimb de date cu caracter personal sau de informații sensibile sunt protejate împotriva interceptării, a manipulării și a reproducerii.

                              3.

                              Accesul la materialele criptografic sensibile, dacă acestea sunt utilizate pentru emiterea mijloacelor de identificare electronică și de autentificare, se limitează la rolurile și aplicațiile care necesită neapărat accesul. Este necesar să se asigure că aceste materiale nu sunt niciodată stocate pe durate mai lungi sub formă de text simplu.

                              4.

                              Există proceduri pentru a se asigura că securitatea se menține în timp și că există capacitatea de a reacționa la schimbările nivelurilor de risc, la incidente și încălcări ale securității.

                              5.

                              Toate suporturile care conțin informații personale, criptografice sau alte informații sensibile sunt stocate, transportate și eliminate în condiții de siguranță și în mod securizat.

                  Substanțial

                  La fel ca pentru nivelul scăzut, plus:
                  Materialele criptografice sensibile, dacă sunt utilizate pentru emiterea mijloacelor de identificare electronică și de autentificare, sunt protejate împotriva manipulărilor frauduloase

                  Ridicat

                  La fel ca pentru nivelul substanțial.

            2.4.7.   Conformitatea și auditul

                  Nivelul de asigurare

                  Elementele necesare

                  Scăzut

                  Existența unor audituri interne periodice, al căror domeniu de aplicare include toate aspectele relevante pentru prestarea serviciilor furnizate, pentru a se asigura respectarea politicii relevante.

                  Substanțial

                  Existența unor audituri interne sau externe periodice independente, al căror domeniu de aplicare include toate aspectele relevante pentru prestarea serviciilor furnizate, pentru a se asigura respectarea politicii relevante.

                  Ridicat

                              1.

                              Existența unor audituri externe periodice independente, al căror domeniu de aplicare include toate aspectele relevante pentru prestarea serviciilor furnizate, pentru a se asigura respectarea politicii relevante.

                              2.

                              În cazul în care un program este gestionat direct de către un organism guvernamental, acesta este auditat în conformitate cu legislația națională.

         (1)  Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93 (JO L 218, 13.8.2008, p. 30).


title: Regulamentul de punere în aplicare (UE) nr. 17/2013 al Comisiei din 14 ianuarie 2013 de autorizare a substanței active Trichoderma atroviride tulpina I-1237, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011  Text cu relevanță pentru SEE

text:
               15.1.2013

               RO

               Jurnalul Oficial al Uniunii Europene

               L 9/5

         REGULAMENTUL DE PUNERE ÎN APLICARE (UE) NR. 17/2013 AL COMISIEI
   din 14 ianuarie 2013
   de autorizare a substanței active Trichoderma atroviride tulpina I-1237, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011. Pentru Trichoderma atroviride tulpina I-1237, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2008/565/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Franța a primit, la 28 august 2007, o cerere din partea Agrauxine SA pentru înscrierea substanței active Trichoderma atroviride tulpina I-1237 în anexa I la directiva menționată. Decizia 2008/565/CE a confirmat faptul că dosarul era „complet”, în sensul că se putea considera că acesta îndeplinea, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și a mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 19 aprilie 2011, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri de către statele membre și Autoritatea Europeană pentru Siguranța Alimentară (denumită în continuare „autoritatea”). La 15 mai 2012, autoritatea a prezentat Comisiei concluzia sa cu privire la revizuirea riscului utilizării ca pesticid a substanței active Trichoderma atroviride tulpina I-1237 (4). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 20 noiembrie 2012 sub forma raportului de reexaminare al Comisiei privind Trichoderma atroviride tulpina I-1237.

               (5)

               Din diversele examinări efectuate reiese că este de așteptat ca produsele de protecție a plantelor care conțin Trichoderma atroviride tulpina I-1237 să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este adecvat să se autorizeze Trichoderma atroviride tulpina I-1237.

               (6)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească pentru a îndeplini noile cerințe care decurg din autorizare.

               (7)

               Fără a se aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a reexamina autorizațiile produselor de protecție a plantelor care conțin Trichoderma atroviride tulpina I-1237. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (8)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți în interpretarea obligațiilor titularilor autorizațiilor existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la directiva menționată, sau cu regulamentele de aprobare a substanțelor active.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă Trichoderma atroviride tulpina I-1237, astfel cum se specifică în anexa I, este autorizată sub rezerva îndeplinirii condițiilor prevăzute în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, în cazul în care este necesar, statele membre modifică sau retrag autorizațiile existente pentru produsele de protecție a plantelor care conțin Trichoderma atroviride tulpina I-1237 ca substanță activă, până la 30 noiembrie 2013.
   Până la data respectivă, statele membre verifică în special dacă sunt respectate condițiile prevăzute în anexa I la prezentul regulament, cu excepția celor care au fost identificate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1)-(4) din directiva menționată și la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța Trichoderma atroviride tulpina I-1237 fie ca substanță activă unică, fie ca una dintre mai multe substanțe active care au fost enumerate în anexa la Regulamentul de punere în aplicare (UE) nr. 540/2011, până la 31 mai 2013, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține Trichoderma atroviride tulpina I-1237 ca substanță activă unică, atunci când este necesar, modifică sau retrag autorizația până la 30 noiembrie 2014 cel târziu; sau

               (b)

               în cazul unui produs care conține Trichoderma atroviride tulpina I-1237 ca una dintre mai multe substanțe active, modifică sau retrag autorizația, după caz, până la 30 noiembrie 2014 sau până la data stabilită pentru o astfel de modificare sau retragere în actul sau actele prin care s-au adăugat substanța sau substanțele relevante în anexa I la Directiva 91/414/CEE sau prin care s-au aprobat substanța sau substanțele respective, oricare dintre aceste date survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iunie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 ianuarie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 181, 10.7.2008, p. 49.

      (4)  EFSA Journal 2012; 10(6):2706. Document disponibil online la adresa: www.efsa.europa.eu

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                     Trichoderma atroviride tulpina I-1237
                  Numărul CNCM: I-1237

                  Nu se aplică

                      cfu/g (
                      spori/g)

                  1 iunie 2013

                  31 mai 2023

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare privind substanța Trichoderma atroviride tulpina I-1237, în special apendicele I și II ale acestuia, în forma finalizată în cadrul Comitetului permanent pentru lanțul alimentar și sănătatea animală la 20 noiembrie 2012.
                  În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că Trichoderma atroviride tulpina I-1237 este considerată un potențial sensibilizant.
                  Condițiile de utilizare includ măsuri de diminuare a riscului, după caz.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Numărul

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „32

                        Trichoderma atroviride tulpina I-1237
                     Numărul CNCM: I-1237

                     Nu se aplică

                         cfu/g (
                         spori/g)

                     1 iunie 2013

                     31 mai 2023

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare privind substanța Trichoderma atroviride tulpina I-1237, în special apendicele I și II ale acestuia, în forma finalizată în cadrul Comitetului permanent pentru lanțul alimentar și sănătatea animală la 20 noiembrie 2012.
                     În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că Trichoderma atroviride tulpina I-1237 este considerată un potențial sensibilizant.
                     Condițiile de utilizare includ măsuri de diminuare a riscului, după caz.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 1022/2011 al Comisiei din 14 octombrie 2011 privind nereînnoirea aprobării substanței active ciclanilidă, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei Text cu relevanță pentru SEE

text:
               15.10.2011

               RO

               Jurnalul Oficial al Uniunii Europene

               L 270/20

         REGULAMENTUL DE PUNERE ÎN APLICARE (UE) NR. 1022/2011 AL COMISIEI
   din 14 octombrie 2011
   privind nereînnoirea aprobării substanței active ciclanilidă, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE (1) ale Consiliului, în special articolul 20 și articolul 78 alineatul (2),
   întrucât:

               (1)

               Substanța activă ciclanilidă a fost inclusă în anexa I la Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (2) pentru o perioadă care expiră la 31 octombrie 2011.

               (2)

               Pentru a le permite solicitanților să își pregătească cererile și pentru a-i permite Comisiei să evalueze și să decidă cu privire la astfel de cereri, respectiva includere a fost prelungită până la 31 decembrie 2015 prin Directiva 2010/77/UE a Comisiei din 10 noiembrie 2010 de modificare a Directivei 91/414/CEE a Consiliului în privința datelor de expirare pentru includerea în anexa I a anumitor substanțe active (3).

               (3)

               În conformitate cu articolul 78 alineatul (3) din Regulamentul (CE) nr. 1107/2009, substanța în cauză a fost inclusă în partea A a anexei la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (4) și se consideră că a fost aprobată prin Regulamentul (CE) nr. 1107/2009.

               (4)

               Totuși, Comisia nu a primit nicio cerere referitoare la substanța activă în cauză, iar termenul limită pentru depunerea de astfel de cereri, în conformitate cu articolul 4 alineatul (1) din Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (5), a expirat.

               (5)

               În consecință, aprobarea substanței active nu ar trebui reînnoită și ar trebui eliminată din partea A a anexei la Regulamentul de punere în aplicare (UE) nr. 540/2011 începând de la data la care aprobarea acesteia ar fi expirat în cazul în care nu ar fi fost prelungită prin Directiva 2010/77/CE.

               (6)

               Statelor membre ar trebui să li se acorde o perioadă necesară pentru a retrage autorizațiile acordate produselor de protecție a plantelor care conțin ciclanilidă.

               (7)

               Prezentul regulament nu exclude prezentarea unei cereri referitoare această substanță, în temeiul articolului 7 din Regulamentul (CE) nr. 1107/2009.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Nereînnoirea aprobării
   Nu se reînnoiește aprobarea unei substanțe active ciclanilidă.
   Articolul 2
   Măsuri tranzitorii
   Statele membre se asigură că autorizațiile pentru produsele de protecție a plantelor care conțin ciclanilidă sunt retrase până la 30 aprilie 2012.
   Articolul 3
   Perioade de grație
   Orice perioadă de grație acordată de un stat membru pentru produse de protecție a plantelor care conțin ciclanilidă expiră cel târziu la 31 octombrie 2012 în ceea ce privește vânzarea și distribuția și cel târziu la 31 octombrie 2013 în ceea ce privește eliminarea, depozitarea și utilizarea stocurilor existente.
   Articolul 4
   Modificări la Regulamentul de punere în aplicare (UE) nr. 540/2011
   Partea A a anexei la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 5
   Intrare în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 octombrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 293, 11.11.2010, p. 48.

      (4)  JO L 153, 11.6.2011, p. 1.

      (5)  JO L 322, 8.12.2010, p. 10.

      ANEXĂ
      Rândul 21 din partea A la anexa la Regulamentul de punere în aplicare (UE) nr. 540/2011 se înlocuiește cu următorul text:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „21

                     Ciclanilidă
                     Nr. CAS 113136-77-9
                     Nr. CIPAC 586

                     Nu este disponibilă

                     960 g/kg

                     1 noiembrie 2001

                     31 octombrie 2011

                     Se pot autoriza numai utilizările ca regulator de creștere a plantelor.
                     Conținutul maxim de impuritate 2,4-dicloroanilină (2,4-DCA) în substanța activă rezultată din producție ar trebui să fie 1 g/kg.
                     Data la care Comitetul fitosanitar permanent a finalizat raportul de evaluare: 29 iunie 2001.”

         (1)  Detalii suplimentare cu privire la identitatea și specificațiile substanțelor active sunt prezentate în rapoartele de evaluare respective.


title: Regulamentul de punere în aplicare (UE) nr. 918/2014 al Comisiei din 22 august 2014 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active feromoni de lepidoptere cu catenă liniară  Text cu relevanță pentru SEE

text:
               23.8.2014

               RO

               Jurnalul Oficial al Uniunii Europene

               L 251/24

         REGULAMENTUL DE PUNERE ÎN APLICARE (UE) NR. 918/2014 AL COMISIEI
   din 22 august 2014
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active feromoni de lepidoptere cu catenă liniară
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Substanța activă feromoni de lepidoptere cu catenă liniară a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura prevăzută la articolul 24b din Regulamentul (CE) nr. 2229/2004 al Comisiei (4). De la înlocuirea Directivei 91/414/CEE prin Regulamentul (CE) nr. 1107/2009, această substanță este considerată a fi autorizată în temeiul regulamentului respectiv și este menționată în partea A din anexa la Regulamentul de punere în aplicare (UE) nr. 540/2011 (5) al Comisiei.

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară (denumită în continuare „autoritatea”) a prezentat Comisiei avizul său privind proiectul de raport de examinare pentru feromonii de lepidoptere cu catenă liniară (6) la 13 decembrie 2013. Autoritatea a comunicat avizul său privind substanța activă feromoni de lepidoptere cu catenă liniară notificatorului, care a fost invitat de către Comisie să prezinte observații privind proiectul de raport de examinare cu privire la feromonii de lepidoptere cu catenă liniară. Proiectul de raport de examinare și avizul autorității au fost examinate de statele membre și de Comisie în cadrul Comitetului permanent pentru plante, animale, produse alimentare și hrană pentru animale și au fost finalizate la 11 iulie 2014, sub forma raportului de examinare al Comisiei privind feromonii de lepidoptere cu catenă liniară.

               (3)

               Se confirmă faptul că substanța activă feromoni de lepidoptere cu catenă liniară trebuie considerată a fi autorizată în temeiul Regulamentului (CE) nr. 1107/2009.

               (4)

               Feromonii de lepidoptere cu catenă liniară sunt un grup de feromoni produși în mod natural de insecte din ordinul Lepidoptera. Aceștia au o definiție structurală și un mecanism de acțiune comune. Raportul de examinare a feromonilor de lepidoptere cu catenă liniară (SANCO/2633/2008) include o listă de compuși individuali având definiția structurală comună de feromoni de lepidoptere cu catenă liniară și fiind incluși în compoziția produselor autorizate pentru protecția plantelor. Această listă va fi actualizată, după caz.

               (5)

               În conformitate cu articolul 13 alineatul (2) din Regulamentul (CE) nr. 1107/2009, în coroborare cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de aprobare a substanțelor active feromoni de lepidoptere cu catenă liniară. În special, este necesar să fie solicitate informații de confirmare suplimentare.

               (6)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 august 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).

      (4)  Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (JO L 379, 24.12.2004, p. 13).

      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (6)  Autoritatea Europeană pentru Siguranța Alimentară, Conclusion on the peer review of the pesticide risk assessment of the active substance Straight Chain Lepidopteran Pheromones (Concluzia reexaminării inter pares a riscului utilizării ca pesticid a substanței active feromoni de lepidoptere cu catenă liniară). EFSA Journal 2014;12(1):3524, 537 p. doi:10.2903/j.efsa.2014.3524. Document disponibil online la adresa: www.efsa.europa.eu/efsajournal.

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 255, privind substanța activă feromoni de lepidoptere cu catenă liniară, se înlocuiește cu următorul text:

                     Număr

                     Denumire comună, Numere de identificare

                     Denumire IUPAC

                     Puritate

                     Data autorizării

                     Expirarea autorizării

                     Dispoziții specifice

                     „255

                     Feromoni de lepidoptere cu catenă liniară

                     Raport de examinare (SANCO/2633/2008)

                     Raport de examinare (SANCO/2633/2008)

                     1 septembrie 2009

                     31 august 2019

                     PARTEA A
                     Se pot autoriza doar utilizările ca momeală.
                     PARTEA B
                     Pentru punerea în aplicare a principiilor uniforme, astfel cum sunt prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la feromonii de lepidoptere cu catenă liniară (SANCO/2633/2008), în special apendicele I și II, în forma lor finalizată în cadrul Comitetului permanent pentru plante, animale, produse alimentare și hrană pentru animale.
                     Condițiile de utilizare includ, după caz, măsuri de diminuare a riscurilor.
                     Autorul notificării prezintă informații de confirmare privind:

                                 1.

                                 profilul genotoxic al compușilor din grupul aldehidelor;

                                 2.

                                 expunerea oamenilor și a mediului care decurge din diferitele modalități de aplicare a feromonilor de lepidoptere cu catenă liniară ca produs de protecție a plantelor, în comparație cu nivelurile de fond naturale ale respectivilor feromoni.

                           Solicitantul înaintează Comisiei, statelor membre și autorității informațiile menționate la punctul 1 până la 31 decembrie 2015 și informațiile prevăzute la punctul 2 până la 31 decembrie 2016.”